Na temelju članka 391. Zakona o vlasništvu i drugim stvarnim pravima („Narodne novine“ broj: 91/96, 68/96, 137/99, 22/00, 73/00, 144/01, 79/06, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 37. Statuta Općine Čavle (˝Službene novine Primorsko-goranske županije˝ br. 26/14, 27/15, 12/18, 41/18 i ˝Službene novine Općine Čavle˝ br. 3/21, 12/21, 4/22-pročišćeni tekst), te Odluke Općinske načelnice od 7. studenog 2024. godine, raspisuje se

**JAVNI NATJEČAJ ZA PRODAJU NEKRETNINA U VLASNIŠTVU OPĆINE ČAVLE**

**PRIKUPLJANJEM PISANIH PONUDA**

**1**. **NEKRETNINA k.č.4301/255, upisana u zk.ul.br. 3268, k.o. Cernik-Čavle, Pod vrh, uređeno**

**zemljište, upisana u zk.ul.br. 3268, k.o. Cernik-Čavle, površine 117 m2**

- namjena: formiranje okućnice

- početna kupoprodajna cijena ukupno: 6.500,00 EUR;

- jamčevina iznosi: 650,00 EUR

**2**. **NEKRETNINA 4301/256, upisana u zk.ul.br. 3268, k.o. Cernik-Čavle**, **Pod vrh, uređeno**

**zemljište, upisana u zk.ul.br. 3268, k.o. Cernik-Čavle, površine 117 m2,**

-namjena: formiranje okućnice

- početna kupoprodajna cijena ukupno: 6.500,00 EUR;

- jamčevina iznosi: 650,00 EUR

**2.** Pravo sudjelovanja u ovom Javnom natječaju imaju fizičke i pravne osobe koje prema pozitivnim propisima Republike Hrvatske mogu stjecati vlasništvo nekretnina u Republici Hrvatskoj.

**3**. Ponuditelji u ponudi moraju navesti:

- ime i prezime, odnosno naziv, OIB, te dokaz o prebivalištu odnosno sjedištu ponuditelja,

- oznaku zemljišta koje je predmet natječaja,

-ponuđeni iznos kupoprodajne cijene,

- broj IBAN-a radi eventualnog povrata jamčevine,

**Uz ponudu treba obvezno priložiti:**

-presliku rješenja o registraciji za pravne osobe, ne starije od 3 mjeseca od dana objave ovog

Natječaja

-presliku osobne iskaznice za fizičke osobe,

-potvrdu o nepostojanju duga s osnova potraživanja Općine Čavle,

-dokaz o izvršenoj uplati jamčevine,

-izjavu ponuditelja kojom se obvezuje da će, u slučaju da njegova ponuda bude prihvaćena kao najpovoljnija, sklopiti kupoprodajni ugovor na vlastiti trošak te da u cijelosti prihvaća uvjete javnog natječaja;

-dokaz o pravnom interesu (dokaz o vlasništvu susjedne katastarske čestice-e izvadak).

Osobni podaci ponuditelja prikupljaju se isključivo u svrhu provođenja ovog Javnog natječaja. Predavanjem ponude ponuditelji daju izričitu privolu da se njihovi podaci, daju na uvid zainteresiranim trećim osobama te javno objave.

**4.** Ponude za prodaju predaju se u zatvorenoj omotnici, osobno ili putem pošte preporučenom pošiljkom s obveznom naznakom na omotnici

**OPĆINA ČAVLE, Čavja 31, 51 219 ČAVLE „NATJEČAJ ZA KUPNJU NEKRETNINA -oznaka čestice – NE OTVARATI“.**

Rok za predaju ponuda je 8 dana računajući od dana objave u glasilu „Novi list“.

Ponude se predaju zaključno do **16. prosinca 2024. godine do 11.00 sati bez obzira na način dostave.**

**Javno otvaranje ponuda obavit će se dana 16. prosinca 2024. u 13.00 sati u prostorima Općine Čavle - Čavja 31.**

Nepotpune i nepravodobno podnesene ponude neće se razmatrati.

Otvaranju ponuda mogu biti nazočni ponuditelji, odnosno njihovi ovlašteni predstavnici uz predočenje valjanje punomoći te druge zainteresirane osobe.

**5.** Jamčevina u narečenom iznosu uplaćuje se u Proračun Općine Čavle, IBAN HR84 2402006 1806100007, model -68, poziv na broj HR 7757 -OIB, što se smatra suglasnošću ponuditelja za korištenje njenog OIB-a.

Ponuditeljima čija ponuda ne bude prihvaćena uplaćena jamčevina vraća se u roku od 30 dana od dana konačnosti odluke o odabiru najpovoljnijeg ponuditelja. Odabranom ponuditelju se uplaćena jamčevina uračunava u kupoprodajnu cijenu. Ako najpovoljniji ponuditelj odustane od sklapanja kupoprodajnog ugovora, uplaćena jamčevina se ne vraća.

**6**.  Za lokaciju pod točkom 1. potrebno je dokazati pravni interes, odnosno pružiti dokaz o vlasništvu susjedne katastarske čestice (e-izvadak).

7. Najpovoljniji ponuditelj je onaj koji je ponudio najvišu cijenu i ispunjava sve uvjete iz ovog natječaja.

Ako najpovoljniji ponuditelj odustane od svoje ponude, najpovoljnijim ponuditeljem smatra se slijedeći ponuditelj koji je ponudio najvišu cijenu i ispunjava sve uvjete natječaja.

**8.** Odluku o izboru najpovoljnijeg ponuditelja donosi Općinski načelnik na prijedlog povjerenstva za provedbu natječaja.

Povjerenstvo za provedbu natječaja može predložiti da se ne prihvati niti jedna ponuda.

Odluka o odabiru najpovoljnijeg ponuditelja dostavlja se svim sudionicima natječaja.

Protiv Odluke o odabiru može se uložiti prigovor Općinskom načelniku, putem Upravnog odjela za lokalnu samoupravu i upravu.

**9.** Sve troškove vezane za provedbu kupoprodajnog ugovora snosi kupac (porez na promet nekretnina, pristojbe, ovjere).

**10.** Općina Čavle ne odgovara za eventualnu neusklađenost podataka koji se odnose na površinu, kulturu ili namjenu nekretnine, a koji mogu proizići iz katastarske, zemljišnoknjižne i druge dokumentacije te stvarnog stanja u prostoru, odnosno nekretnine se prodaju po načelu „viđeno-kupljeno“.

**11**. Ugovor o kupoprodaji sklapa se u roku od 30 dana od dana konačnosti odluke o odabiru.

Ako odabrani ponuditelj ne pristupi sklapanju kupoprodajnog Ugovora u roku, smatrat će se da je odustao od sklapanja Ugovora. Rok za plaćanje kupoprodajne cijene iznosi 30 dana od dana sklapanja Ugovora, a jednokratna uplata kupoprodajne cijena uplaćuje se na žiro račun Općine Čavle naveden u kupoprodajnom Ugovoru. Ako kupac u ugovorenom roku ne uplati u cijelosti kupoprodajnu cijenu, ugovor se raskida, a jamčevina ne vraća.

**12.** Za sve ostale informacije, upite vezane uz provođenje ovog Javnog natječaja, uvida u dokumentaciju predmetnih nekretnina ili mogućeg obilaska nekretnine, ponuditelji se mogu obratiti u Upravni odjel za lokalnu samoupravu i upravu na telefon broj: 098 929 5557, Marina Maršanić.

Općinska načelnica

Ivana Cvitan Polić, mag. cult.

KLASA: 944-01/24-01/20

URBROJ: 2170-17-01/04-24-02